Tanssiliikuntapahtuma la 18.10.2014
Vapaa pääsy! Katso tästä lisätiedot...
Syksyn kuumottavin tanssiliikuntatapahtuma järjestetään la 18.10.2014 LadyLine Hakaniemessä. Ohjelmassa on tanssitunteja, kehonhuoltoa, virkistävää juomaa ja pientä purtavaa. Tapahtumaan on kaikille vapaa pääsy. Ota siis kaverisi mukaan ja tule viettämään hauskaa päivää tanssillisen liikunnan parissa. Ei ennakkoilmottautumista. Mukaan mahtuu 50 ensimmäistä/tunti, joten tulethan ajoissa paikalle.
14:15 Zumba® 45 / Anu Vähäsarja
15:00 Sh'bam® 45 / Elsa Nurmi
15:45 Lady Dance 45 / Laura Tolvila
16:30 Tanssijan kehonhuolta 30 / Laura Tolvila
Tapahtuma päättyy klo 17:00.
Mukaan voit tulla yhdelle tai vaikka kaikille tunneille. Aikaisempaa kokemusta tanssista ei tarvita, vaan tunnit sopivat kokemattomammillekin tanssillisesta liikunnasta kiinnostuneille. Tule rohkeasti mukaan kokeilemaan!
Zumbassa sheikataan tuttuun tapaan kuumien lattareiden ja tämän päivän parhaiden kappaleiden tahtiin. Miksatulla Sh'bam®-tunnilla fiilistellään Sh'bam®-ohjelmissa kuultuja radiohittejä. Lady Dance-tunnilla opetellaan eri tyylilajien koreografiaa askel askeleelta tanssin riemua tuntien. Lopuksi huolletaan kehoa tanssijan erityistarpeisiin keskittyen.
Lämpimästi tervetuloa viettämään mukavaa päivää ja nauttimaan ihanasta olosta tanssillisen liikunnan parissa!